સાઇબિરિયામાં મળ્યું 18 હજાર વર્ષ જુનાં કુતરાનું શબ | Vyaapaar Samachar
સાઇબિરિયામાં મળ્યું 18 હજાર વર્ષ જુનાં કુતરાનું શબ
lifestyle-news-india | December 02, 2019, 5:40 PM
નવી દિલ્હી : પૃથ્વી પરના 12 હજાર વર્ષ પહેલાના કાળખંડને હિમયુગ કહેવામાં આવે છે.આ હિમયુગમાં બરફનું તોફાનોના કારણે જીવસૃષ્ટિનો ભારે વિનાશ થયો હતો.જેના પુરાવા રૂપે બરફના તોફાનમાં દબાઇ ગયેલા એક ડોગના અવશેષો મળ્યા છે.આ અવશેષ સાઇબેરિયામાં અત્યંત ઠંડા ગણાતા યાકુત્સકમાં બરફ હટાવવાની કામગીરી દરમિયાન શોધાયા હતા. જો કે આ જાનવર ડોગી છે કે વરૂ એ બાબતે મતભેદ જોવા મળે છે પરંતુ વૈજ્ઞાાનિકોનું માનવું છે વર્તમાન સમયના કુતરાઓ વરૂની જ એક પ્રજાતિ છે.
ડીએનએ ટેસ્ટમાં આ જાનવરની કઇ પ્રજાતિ છે તે જાણવા મળતું નથી પરંતુ તે 18 હજાર વર્ષ જુનું બોડી છે એમાં શંકાને કોઇ જ સ્થાન નથી. 30 થી 40 હજાર વર્ષ જુનો જૈવિક વિકાસ ધરાવતા આ જીવનું મોત પ્રચંડ હિમ તોફાનમાં થયું હોવાનું વૈજ્ઞાાનિકો માને છે. મોટા બરફની નીચે ડોગનું બોડી દબાયું હોવાથી તે આટલા સમય સુધી સુરક્ષિત રહી શકયું હતું. આમ તો સદીઓ સુધી બોડી ઠંડકના લીધે સચવાયેલું રહે છે અને સડવાની પ્રક્રિયા થતી નથી. કોઇ જીવ 2 વર્ષ સુધી 0 ડિગ્રી તાપમાનની નીચે રહે તે સ્થિતિને પર્મોફોસ્ટ્ર કહેવામાં આવે છે તેની સાથે રેત કે માટી પણ કાયમી જકડાયેલી રહે છે. બરફમાં જીવોની આ સ્થિતિ ઉત્તર ગોળાર્ધના ઉત્તર ભાગમાં ઉત્તર અલાસ્કા,રશિયા અને કેનેડામાં વધારે જોવા મળે છે. બરફમાં પુરાતત્વના નમુનાઓ શોધવામાં આ પર્મોફૉસ્ટ સ્થિતિ ખૂબજ મદદરૂપ બને છે.
સદીઓ પહેલા પૃથ્વી પર આવેલો હિમયુગ શું હતો
પૃથ્વીની સપાટી અને વાતાવરણનું તાપમાન નીચું જતું રહે ત્યારે હિમયુગ સર્જાય છે.અંગ્રેજીમાં જેને આઇસ એજ કહેવામાં આવે છે તે હિમયુગ પૃથ્વી પર અનેક વાર આવ્યા છે એટલું જ નહી તે હજુ પણ આવી શકે છે. છેલ્લો હિમયુગ 25.80 લાખ વર્ષ પહેલા શરૂં થયો હતો જે લગભગ 12000 હજાર વર્ષ પહેલા પુરો થયો હતો.હિમયુગ માટે પૃથ્વી પરના વાયુઓના પ્રમાણમાં ફેરફાર,પેટાળની ટેકટોનિકસ પ્લેટમાં અસાધારણ હલચલથી પૃથ્વીની સપાટી પર વાતાવરણ અને સમુદ્વના પ્રવાહોમાં થતું પરીવર્તન, અવકાશમાંથી ઉલ્કાપિંડનું પડવું કે જવાળામુખી ફાટવા જેવા પરીબળો જવાબદાર છે.
Read More: Siberia Russia DNA Dog Frozen Dog Ice Age
Web Title: Dog or wolf? Discovery of 18000-year-old frozen puppy in Siberia leaves scientists puzzled